Lav et referat af nedenstående tekst:

Tekst:
Torben Farum, formand for Lanbo Nord, i Sæby er rystet. - Det kommer til at sætte dybe spor i Sæby by og det område her. Det samme mener Niels Bay Christensen, erhvervsdirektør i Erhvervshus Nord i Frederikshavn. - Jeg er jo rigtig ked af det. Det er jo en del af vores identitet. Det er jo både landbruget, og det er underleverandører, som det her også kommer til at påvirke. Så det er en hel række lønmodtagere, der kommer til at miste deres indtægtsgrundlag. For Danish Crowns lukning i Sæby kommer til at koste dyrt for svineproduktionen. - Der er jo kun prisen på grisen til at betale det tab, der må være i, at man er nødt til at tvangslukke et slagteri før tid, siger Torben Farum, formand for Lanbo Nord, mens han betragter svinestalden. Ikke en ukendt situation Med de 800 arbejdspladser på slagteriet, ryger et betydeligt antal med i faldet, lyder det fra erhvervsdirektøren. - Danish Crown er jo en rigtig stor virksomhed, der også gør brug af rigtig mange underleverandører. Og det bliver rigtig rigtig hårdt for mange andre virksomheder også, som jo selvfølgelig ikke er i fokus nu, men der bliver virkelig noget at samle op på, siger Niels Bay Christensen, erhvervsdirektør i Erhvervshus Nord. Selvom det er et tilbageslag, så er Niels Bay Christensen fortrøstningsfuld. De har før oplevet store virksomheder dreje nøglen om blandt andet med lukning af Værftet. - Det her er ikke en ny øvelse for os. I Frederikshavn Kommune har vi et overlevelses-DNA, og det betyder, at vi kommer op igen og får skabt nogle jobs. Der går lidt tid, men vi er faktisk en kommune, hvor der virkelig er noget drivkraft.

Referat:
Det er ikke kun de 800 medarbejderne hos Danish Crown, der bliver ramt af lukningen. Store dele af erhvervslivet i Sæby kommer også til at lide tab.